เรื่องร้องเรียน: กรณีข่าวผอ.โรงเรียนบางชันทุจริตอาหารกลางวันเด็ก ผู้ว่าราชการ/รองผู้ว่า/ปลัดกรุงเทพมหานคร และผู้เกี่ยวข้องด้านการศึกษา ควรออกมาแถลงข่าว และแสดงถึงความจริงจังในเพิ่มมาตรการที่จะลงโทษเอาผิด ผอ.โรงเรียนต่างๆที่ทุจริตงบประมาณค่าอาหารเด็ก กรุงเทพมหานครควรกล่าวยกย่อง/เชิดชู/มอบรางวัลและขอบคุณบริษัทจ้างทำอาหารดังกล่าวที่ไม่ทนต่อพฤติกรรมการทุจริต ช่วยให้งบประมาณอาหารเช้า-กลางวันส่งตรงถึงเด็กๆอย่างเต็มที่ รวมทั้งพิจารณาให้สิทธิ์บริษัทดังกล่าวเข้าทำอาหารโรงเรียนในสังกัด กรุงเทพมหานครไม่ควรนิ่งเฉยหรือปล่อยให้เรื่องเงียบเพราะกลัวเสียชื่อเสียง กรณีดังกล่าวกรุงเทพมหานครต้องทบทวนขั้นตอนต่างๆว่ามีช่องโหว่ใด เพื่อไม่ให้เกิดความเสียหายต่อกรุงเทพมหานคร
การดำเนินการของเจ้าหน้าที่: สำนักการศึกษา ขอเรียนตอบดังนี้ 1. กรณีร้องเรียนผุ้อำนวยการโรงเรียนบางชัน (ปลื้มวิทยานุสรณ์) สำนักงานเขตคลองสามวา เรียนกรับเงินจากคู่สัญญาโครงการจ้างเหมาประกอบอาหาร (ปรุงสำเร็จ) สำหรับนักเรียน นั้น สำนักการศึกษาได้ดำเนินการแต่งตั้งคณะกรรมการสอบสวนวินัยอย่างร้ายแรง เพื่อดำเนินการสอบสวนตามกฎ ก.ก. ว่าด้วยการดำเนินการทางวินัย พ.ศ. 2565 จากนั้นคณะกรรมการสอบสวนวินัยอย่างร้ายแรง จะรายงานผลต่อปลัดกรุงเทพมหานครเพื่อพิจาณา และส่งเรื่องให้คณะกรรมการข้าราชการข้าราชการกรุงเทพมหานคร (ก.ก.) พิจารณามีมติว่าจะลงโทษในอัตราโทษระดับใด หากพบว่าเป็นความผิดวินัยอย่างร้ายแรงจะมีคำสั่งลงโทษไล่ออก หรือปลดออก โดยขณะนี้ได้มีคำสั่งพักราชการผู้ถูกกล่าวหาตลอดเวลาที่สอบสวนหรือพิจารณา ตามข้อ 86 ของกฎ ก.ก. ข้างต้นเพื่อไม่ให้เกิดความเสียหายต่อราชการและไม่ให้เป็นอุปสรรคต่อการสอบสวน 2. กระบวนการจัดซื้อจัดจ้าง รายการจ้างบเหมาประกอบอาหาร (ปรุงสำเร็จ) สำหรับนักเรียนภาคเรียนที่ 2/2565 ของโรงเรียนบางชัน (ปลื้มวิทยานุสรณ์) นั้น เป็นการจัดซื้อจัดจ้างด้วยวิธีประกวดราคาอิเล็กทรอนิกส์ (e-bidding) โดยผู้ชนะการเสนอราคาซึ่งได้ทำสัญญาเป็นผู้รับจ้าง ตกลงจัดทำอาหารเช้าและอาหารกลางวันสำหรับนักเรียน ระหว่างวันที่ 1 พ.ย. 65 ถึง 31 มี.ค. 66 รวม 100 วัน ปัจจุบันสัญญาจ้างเหมาดังกล่าวยังคงมีผลใช้บังคับอยู่ มิได้มีการยกเลิกสัญญาเกิดขึ้น ดังนั้นผู้ว่าจ้างและผู้รับจ้างยังคงมีความผูกพันอันต้องปฏิบัติตามสัญญา 3. การตรวจสอบการปฏิบัติงานของโรงเรียนสังกัดกรุงเทพมหานคร ในการจัดหาอาหารเช้าและอาหารกลางวันสำหรับเด็กนักเรียน โรงเรียนจะเป็นผู้กำหนดรายการเมนูอาหารในระบบ Thai School Lunch BMA และนำเมนูอาหารแจ้งให้ผู้รับชจ้างดำเนินการจัดทำอาหารให้กับนักเรียน โดยสำนักงานเขตแต่งตั้งคณะกรรมการอาหารฯ เพื่อกำกับ ดูแล และติดตามคุณภาพอาหารอย่างต่อเนื่อง ทั้งนี้ การจัดซื้อจัดจ้างอาหารนักเรียนเป็นอำนาจหน้าที่ของโรงเรียนและสำนักงานเขตที่ต้องตรวจสอบและกำกับดูแลทุกกระบวนการ กรณีพบมูลกระทำความผิด หรือส่อในทางทุจริต เจ้าหน้าที่จะต้องถูกดำเนินการทางวินัย จึงเรียนมาเพื่อโปรดทราบ
ความเห็นของผู้แจ้ง: 1
พื้นที่: แขวงเสาชิงช้า เขตพระนคร กรุงเทพมหานคร